ประกาศคณะกรรมการกํากับหลักทรัพย์และตลาดหลักทรัพย์

ที่ กจ. 23 /2543

 เรื่อง การแก้ไขเพิ่มเติมหลักเกณฑ์ เงื่อนไข และวิธีการในการขออนุญาต

เสนอขายหุ้นกู้แปลงสภาพที่ออกใหม่และหุ้นที่ออกใหม่

เพื่อรองรับหุ้นกู้แปลงสภาพ และการอนุญาต

(ฉบับที่ 5)

 อาศัยอํานาจตามความในมาตรา 14 และมาตรา 35 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 คณะกรรมการ ก.ล.ต. ออกข้อกําหนดไว้ดังต่อไปนี้

 ข้อ 1 ให้เพิ่มความต่อไปนี้เป็นบทนิยามคําว่า “การใช้สิทธิแปลงสภาพ” ระหว่างบทนิยามคําว่า “หุ้นกู้แปลงสภาพ” และคําว่า “บริษัทที่ออกหุ้นกู้แปลงสภาพ” ในข้อ 1 แห่งประกาศคณะกรรมการกํากับหลักทรัพย์และตลาดหลักทรัพย์ เรื่อง หลักเกณฑ์ เงื่อนไข และวิธีการในการขออนุญาตเสนอขายหุ้นกู้แปลงสภาพที่ออกใหม่และหุ้นที่ออกใหม่เพื่อรองรับหุ้นกู้แปลงสภาพ และการอนุญาต ลงวันที่ 30 ตุลาคม พ.ศ. 2535 ซึ่งแก้ไขเพิ่มเติมโดยประกาศคณะกรรมการกํากับหลักทรัพย์และตลาดหลักทรัพย์ ที่ กจ. 26/2539 เรื่อง การแก้ไขเพิ่มเติมหลักเกณฑ์ เงื่อนไข และวิธีการในการขออนุญาตเสนอขายหุ้นกู้แปลงสภาพที่ออกใหม่และหุ้นที่ออกใหม่เพื่อรองรับหุ้นกู้แปลงสภาพ และการอนุญาต (ฉบับที่ 2) ลงวันที่ 8 พฤศจิกายน พ.ศ. 2539 

 ““การใช้สิทธิแปลงสภาพ” หมายความว่า การแปลงสภาพแห่งสิทธิในหุ้นกู้แปลงสภาพเป็นหุ้น ไม่ว่าการแปลงสภาพดังกล่าวจะเกิดจากการใช้สิทธิแปลงสภาพหรือเกิดจากข้อกําหนดบังคับการแปลงสภาพ” 

 ข้อ 2 ให้ยกเลิกความในข้อ 2 แห่งประกาศคณะกรรมการกํากับหลักทรัพย์และตลาดหลักทรัพย์ เรื่อง หลักเกณฑ์ เงื่อนไข และวิธีการในการขออนุญาตเสนอขายหุ้นกู้แปลงสภาพที่ออกใหม่และหุ้นที่ออกใหม่เพื่อรองรับหุ้นกู้แปลงสภาพ และการอนุญาต ลงวันที่ 30 ตุลาคม พ.ศ. 2535และให้ใช้ความต่อไปนี้แทน

 “ข้อ 2 หุ้นกู้แปลงสภาพที่ออกใหม่ตามประกาศนี้ จะต้องมีลักษณะดังต่อไปนี้

(1) สามารถแปลงสภาพเป็นหุ้นที่ออกใหม่โดยบริษัทมหาชนจํากัดที่เสนอขายหุ้นกู้แปลงสภาพที่ออกใหม่นั้น

 (2) มีระยะเวลาให้แสดงความจํานงในการใช้สิทธิแปลงสภาพครั้งสุดท้ายไม่น้อยกว่าสิบห้าวันก่อนวันใช้สิทธิดังกล่าว ในกรณีที่หุ้นกู้แปลงสภาพดังกล่าวมิได้มีข้อกําหนดบังคับการแปลงสภาพ

 ทั้งนี้ สํานักงานคณะกรรมการ ก.ล.ต. อาจกําหนดระยะเวลาให้แสดงความจํานงในการใช้สิทธิแปลงสภาพตามวรรคหนึ่งไว้เป็นอย่างอื่นสําหรับการเสนอขายหุ้นกู้แปลงสภาพที่ออกใหม่ต่อผู้ลงทุนใต่างประเทศก็ได้”

 ข้อ 3 ให้เพิ่มความต่อไปนี้เป็นข้อ 4 ทวิ แห่งประกาศคณะกรรมการกํากับหลักทรัพย์และตลาดหลักทรัพย์ เรื่อง หลักเกณฑ์ เงื่อนไข และวิธีการในการขออนุญาตเสนอขายหุ้นกู้แปลงสภาพที่ออกใหม่และหุ้นที่ออกใหม่เพื่อรองรับหุ้นกู้แปลงสภาพ และการอนุญาต ลงวันที่ 30 ตุลาคม พ.ศ. 2535

 “ข้อ 4 ทวิ ในกรณีที่บริษัทได้รับอนุญาตให้เสนอขายหุ้นกู้แปลงสภาพที่ออกใหม่ตามข้อ 4 โดยหุ้นกู้แปลงสภาพที่ออกใหม่ดังกล่าวมีข้อกําหนดบังคับการแปลงสภาพ บริษัทต้องจัดให้มีข้อความที่แสดงถึงความเสี่ยงของผู้ถือหุ้นกู้แปลงสภาพอันเนื่องมาจากข้อกําหนดบังคับการแปลงสภาพ ในลักษณะต่อไปนี้ในเอกสารที่โฆษณาชี้ชวนให้ซื้อหุ้นกู้แปลงสภาพ “หุ้นกู้แปลงสภาพฉบับนี้มีข้อกําหนดที่ให้สิทธิบริษัทที่ออกหุ้นกู้บังคับให้ผู้ถือหุ้นกู้ต้องแปลงสภาพแห่งสิทธิเป็นหุ้นตามเงื่อนไขหรือเงื่อนเวลาที่กําหนดในเอกสารที่โฆษณาชี้ชวน ดังนั้น ผู้ที่จะซื้อหุ้นกู้จึงควรตระหนักว่าในกรณีที่มีการบังคับการแปลงสภาพ ผู้ถือหุ้นกู้จะได้รับชําระหนี้เป็นหุ้นที่ออกใหม่ของบริษัทที่ออกหุ้นกู้ตามราคาและอัตราแปลงสภาพที่กําหนดไว้เท่านั้น” ”

 ข้อ 4 ให้ยกเลิกความในวรรคสองของข้อ 5 แห่งประกาศคณะกรรมการกํากับหลักทรัพย์และตลาดหลักทรัพย์ เรื่อง หลักเกณฑ์ เงื่อนไข และวิธีการในการขออนุญาตเสนอขายหุ้นกู้แปลงสภาพที่ออกใหม่และหุ้นที่ออกใหม่เพื่อรองรับหุ้นกู้แปลงสภาพ และการอนุญาต ลงวันที่ 30 ตุลาคม พ.ศ. 2535ซึ่งแก้ไขเพิ่มเติมโดยประกาศคณะกรรมการกํากับหลักทรัพย์และตลาดหลักทรัพย์ ที่ กจ. 26/2539เรื่อง การแก้ไขเพิ่มเติมหลักเกณฑ์ เงื่อนไข และวิธีการในการขออนุญาตเสนอขายหุ้นกู้แปลงสภาพที่ออกใหม่และหุ้นที่ออกใหม่เพื่อรองรับหุ้นกู้แปลงสภาพ และการอนุญาต (ฉบับที่ 2) ลงวันที่ 8 พฤศจิกายน พ.ศ. 2539 และให้ใช้ความต่อไปนี้แทน

 “บริษัทมหาชนจํากัดที่ยื่นคําขออนุญาตตามวรรคหนึ่งจะได้รับอนุญาตให้เสนอขายหุ้นกู้แปลงสภาพที่ออกใหม่และหุ้นที่ออกใหม่เพื่อรองรับหุ้นกู้แปลงสภาพ ต่อเมื่อมีลักษณะเป็นไปตามหลักเกณฑ์ที่จะได้รับอนุญาตให้เสนอขายหุ้นกู้ (แต่ละประเภท) ที่ออกใหม่ และหุ้นที่ออกใหม่ และหุ้นกู้แปลงสภาพที่ออกใหม่นั้นต้องไม่มีข้อกําหนดบังคับการแปลงสภาพ”

 ข้อ 5 ประกาศนี้ให้ใช้บังคับตั้งแต่วันที่ 9 มิถุนายน พ.ศ. 2543

 ประกาศ ณ วันที่ 9 มิถุนายน พ.ศ. 2543

 (นายธารินทร์ นิมมานเหมินท์)

 รัฐมนตรีว่าการกระทรวงการคลัง
=============================

 ประธานกรรมการ คณะกรรมการกํากับหลักทรัพย์และตลาดหลักทรัพย์
=========================================================